শ্রীগুপ্ত
আনুমানিক ৬৯০ খ্রিস্টাব্দে ইজিং নামক চীনা বৌদ্ধ ভিক্ষুর রচনা থেকে দ্বিতীয় চন্দ্রগুপ্তের কন্যা প্রভাবতীগুপ্তের পুণে তাম্রলিপির বর্ণনা পাওয়া যায়, যেখানে "মহারাজা" শ্রীগুপ্তকে গুপ্ত রাজবংশের প্রতিষ্ঠাতা হিসেবে উল্লেখ করা হয়েছে। ইজিংয়ের রচনা থেকে আরো জানা যায় যে, চীনা বৌদ্ধ তীর্থযাত্রীদের ভারতে বসবাসের সুবিধার জন্য শ্রীগুপ্ত মি-লি-কিয়া-সি-কিয়া-পো-নো নামক একটি বৌদ্ধ মঠ প্রতিষ্ঠার আদেশ দেন, যার ব্যয় নির্বাহের জন্য তিনি চব্বিশটি গ্রাম দান করেছিলেন। এই মি-লি-কিয়া-সি-কিয়া-পো-নো বৌদ্ধ মঠটি নালন্দার অদূরে অবস্থিত মৃগশিখাবন না বরেন্দ্রভূমির মৃগস্থাপন বিহার সেই নিয়ে দ্বিমত রয়েছে।
সতীদাহ
গুপ্ত সাম্রাজ্যের (খৃষ্টাব্দ ৪০০) পূর্ব হতেই এ প্রথার প্রচলন সম্পর্কে ঐতিহাসিক ভিত্তি পাওয়া যায়। গ্রিক দিগ্বিজয়ী সম্রাট আলেকজান্ডারের সাথে ভারতে এসেছিলেন ক্যাসান্ড্রিয়ার ঐতিহাসিক এরিস্টোবুলুস। তিনি টাক্সিলা (তক্ষশীলা) শহরে সতীদাহ প্রথার ঘটনা তার লেখনিতে সংরক্ষণ করেছিলেন। গ্রিক জেনারেল ইউমেনেস এর এক ভারতীয় সৈন্যের মৃত্যুতে তার দুই স্ত্রীই স্বত:প্রণোদিত হয়ে সহমরণে যায়; এ ঘটনা ঘটে খৃষ্ট পূর্বাব্দ ৩১৬ সালে। যদিও ঘটনার সত্বতা নিশ্চিত নয়।